Eivind Eriksen (fotballspiller)

Eivind Eriksen (født 28. februar 1973 i Mehamn) er en norsk tidligere fotballspiller som spilte i angrep for klubbene Hamarkameratene, Nordkinn, Hammerfest, Bodø/Glimt, Hønefoss og Åmot.

 Klubbkarriere 
Eriksen startet sin seniorkarriere hos Hamarkameratene i 1996, men fikk ingen seriekamper og dro hjemover til Nordkinn FK året etter. I 1997 ble Eriksen hentet til Hammerfest FK, hvor han blant annet satte målrekord med sine 40 mål i 1997-sesongen. I 1999 ble han hentet til Bodø/Glimt, hvor han scoret sitt første mål i Tippeligaen den 10. april 1999, i bortekampen mot Vålerenga (1–1). (Besøkt 22. desember 2013) 

Han fortsatte å spille for Bodø/Glimt i Tippeligaen de neste tre sesongene, men dro videre til Hønefoss BK vinteren 2002. Han fikk sin debut for Hønefoss i 1. divisjon den 14. april 2002 i en kamp mot Åsane.Altomfotball.no – Adeccoligaen 2002, Åsane - Hønefoss  (Besøkt 22. desember 2013) Hans første seriemål for Hønefoss kom for øvrig hjemme mot Skeid den 21. april samme år (1–2).Altomfotball.no – Adeccoligaen 2002, Hønefoss - Skeid (Besøkt 22. desember 2013) Totalt spilte han 33 seriekamper og scoret åtte mål fordelt over tre sesonger for Hønefoss.

I 2005 valgte han å trappe ned og dro tilbake til Hammerfest FK. I de to påfølgende sesonger spilte han for Åmot IF før han valgte å legge opp som fotballspiller.

 Referanser 

 Eksterne lenker 
 Spillerprofil hos Altomfotball.no 
 Spillerprofil hos Sjeik.no
 Spillerprofil hos Footballdatabase.eu
 Spilleprofil hos National-football-teams.com

Kategori:Norske fotballspillere
Kategori:Fotballspillere for HamKam
Kategori:Fotballspillere for FK Bodø/Glimt
Kategori:Fotballspillere for Hønefoss BK
Kategori:Personer fra Gamvik kommune
Kategori:Fødsler i 1973